Izziņa par atzinumos sniegtajiem iebildumiem

|  |
| --- |
| **par Ministru kabineta noteikumu projektu "Grozījumi Ministru kabineta 2005. gada 22. marta noteikumos Nr. 195 "Sauszemes transportlīdzekļu īpašnieku civiltiesiskās atbildības obligātās apdrošināšanas garantijas fonda izveidošanas, uzkrāšanas un administrēšanas kārtība""** |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |  |
| --- | --- | --- |
| Datums | 28.04.2021. | |
|  |  | |
| Saskaņošanas dalībnieki | Tieslietu ministrija, Valsts kanceleja, Finanšu un kapitāla tirgus komisija, biedrība “Latvijas Transportlīdzekļu apdrošinātāju birojs” (turpmāk - LTAB), Latvijas Tirdzniecības un rūpniecības kamera, Konkurences padome | |
|  |  | |
|  |  |  |

|  |  |  |
| --- | --- | --- |
| Saskaņošanas dalībnieki izskatīja šādu ministriju (citu institūciju) iebildumus |  | Tieslietu ministrijas iebildumus |
|  |  | |
|  | | |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  | |
|  |  | |
|  |  | |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| **Tieslietu ministrija** | | | | |
| 1. |  | 1. Sauszemes transportlīdzekļu īpašnieku civiltiesiskās atbildības obligātās apdrošināšanas likuma 51. panta devītā daļa paredz deleģējumu Ministru kabinetam noteikt Sauszemes transportlīdzekļu īpašnieku civiltiesiskās atbildības obligātās apdrošināšanas garantijas fonda (turpmāk – Fonds) izveidošanas, uzkrāšanas un administrēšanas kārtību. Savukārt Ministru kabineta 2005. gada 22. marta noteikumos Nr. 195 "Sauszemes transportlīdzekļu īpašnieku civiltiesiskās atbildības obligātās apdrošināšanas garantijas fonda izveidošanas, uzkrāšanas un administrēšanas kārtība" (turpmāk – MK noteikumi Nr. 195) 1. punkts noteic, ka noteikumi nosaka Fonda izveidošanas, uzkrāšanas, pārvaldīšanas un administrēšanas kārtību.  Lai MK noteikumu Nr. 195 1. punkts atbilstu deleģējumam, lūdzam to precizēt atbilstoši Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" (turpmāk – MK noteikumi Nr. 108) 100. punktam. | **Ņemts vērā.** | 1.1. Svītrot 1.punktā vārdu “pārvaldīšanas”. |
| 2. |  | 2. Saskaņā ar noteikumu Nr. 108 141.8. apakšpunktu grozījumu noteikumu projektam raksta ievaddaļu. Ievaddaļā raksta norādi uz noteikumu un to grozījumu publikācijām oficiālajā izdevumā "Latvijas Vēstnesis" (nosaukums, izdošanas gads un numuru uzskaitījums). Lūdzam precizēt oficiālā izdevuma "Latvijas Vēstnesis" numuru uzskaitījumu, jo tas nav pareizs. | **Ņemts vērā.** | 1. Izdarīt Ministru kabineta 2005. gada 22. marta noteikumos Nr. 195 "Sauszemes transportlīdzekļu īpašnieku civiltiesiskās atbildības obligātās apdrošināšanas garantijas fonda izveidošanas, uzkrāšanas un administrēšanas kārtība" (Latvijas Vēstnesis, 2005, 49. nr.; 2006, 96. nr.; 2007, 65. nr.; 2008, 50. nr.; 2013, 205. nr.; 2020, 16. nr.) šādus grozījumus: [..]. |
| 3. | Anotācija. | 3. Lūdzam precizēt anotācijas I sadaļas 2. punktu atbilstoši Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" (turpmāk – Instrukcija Nr. 19) 14. punktam, jo tajā nav sniegts skaidrojums, pēc kādiem kritērijiem tika noteikts ikmēneša atskaitījumu apmērs par sauszemes transportlīdzekļu īpašnieku civiltiesiskās atbildības obligātās apdrošināšanas (turpmāk – OCTA) līgumu. Vēršam uzmanību, ka MK noteikumu Nr. 195 pielikumā ir paredzēts, ka Fonds reizi gadā pārskata ikmēneša atskaitījumu apmēru, piemērojot Centrālās statistikas pārvaldes oficiāli noteikto iepriekšējā gada patēriņa cenu indeksu. Līdz ar to nav saprotams, vai minētais ir ņemts vērā, veicot grozījumus attiecīgajā pielikuma tabulā. | **Ņemts vērā.**  Precizēts noteikumu projekts, kā arī anotācija, skaidrojot grozījumu nepieciešamību, un paskaidrojot, ka LTAB reizi gadā pārskata ikmēneša atskaitījumu apmēru, piemērojot Centrālās statistikas pārvaldes oficiāli noteikto iepriekšējā gada patēriņa cenu indeksu, un nosūta attiecīgu paziņojumu apdrošinātājiem. | 1.2. aizstāt pielikuma tabulā:  1.2.1. skaitli un vārdu “3 mēneši” ar skaitli un vārdiem “Līdz 3 mēnešiem”;  1.2.2. skaitli un vārdu “6 mēneši” ar skaitļiem un vārdiem “No 3 mēnešiem un 1 dienas līdz 6 mēnešiem”;  1.2.3. skaitli un vārdu “9 mēneši” ar skaitļiem un vārdiem “No 6 mēnešiem un 1 dienas līdz 9 mēnešiem”;  1.2.4. skaitli un vārdu “12 mēneši” ar skaitļiem un vārdiem “No 9 mēnešiem un 1 dienas līdz 12 mēnešiem”; |
| 4. | Anotācija. | 4. Lūdzam precizēt anotāciju atbilstoši Instrukcijas Nr. 19 4.6., 4.12. apakšpunktam un 25.1 punktam. Vēršam uzmanību, ka anotācijā nav sniegta informācija, vai apdrošinātājiem, kuriem ir tiesības sniegt OCTA pakalpojumus Latvijā, radīsies papildu izdevumi, lai nodrošinātu noteikumu projektā paredzētās izmaiņas, kā arī spēs laikus veikt visas nepieciešamās darbības, lai izpildītu jaunās prasības. | **Ņemts vērā.**  Precizēta anotācija, skaidrojot, ka apdrošinātājiem un LTAB radīsies papildu izmaksas, bet nebūtiskā apmērā. Apdrošinātāji un LTAB spēs laikus veikt darbības, kas nepieciešamas projekta prasību izpildei. |  |
| 5. | Anotācija. | 5. Anotācijas II sadaļas 1. punktā ir sniegta informācija, ka noteikumu projekts ietekmēs arī apdrošinājuma ņēmējus. Lūdzam attiecīgi aizpildīt anotācijas II sadaļas 2., 3. un 4. punktu, sniedzot informāciju, vai apdrošinājuma ņēmējiem būs ietekme uz administratīvo slogu un administratīvajām izmaksām. | **Ņemts vērā.**  Precizēts anotācijas II sadaļas 2., 3. un 4. punkts. |  |
| 6. | Anotācija. | 6. Lūdzam izvērtēt sabiedrības līdzdalības pietiekamību noteikumu projekta saskaņošanā. Piemēram, lūdzam izvērtēt lietderību noskaidrot ietekmēto sabiedrības grupu (piemēram, apdrošinātāju) viedokli par noteikumu projektā ietverto regulējumu, attiecīgi aizpildot anotācijas VI sadaļu. Vēršam uzmanību, ka saskaņā ar Valsts pārvaldes iekārtas likuma 10. panta septīto daļu un 48. panta otro daļu valsts pārvaldes pienākums ir informēt sabiedrību par savu darbību; tas attiecas it īpaši uz to sabiedrības daļu un tām privātpersonām, kuru tiesības vai tiesiskās intereses īstenotā vai plānotā darbība skar vai varētu skart. | **Ņemts vērā.**  Precizēta anotācija, norādot, ka projekts ir saskaņots ar LTAB. LTAB ir apvienojušies apdrošinātāji, kuriem ir tiesības sniegt OCTA pakalpojumus Latvijā. |  |
| 7. | Anotācija. | 7. Lūdzam precizēt anotāciju atbilstoši Instrukcijas Nr. 19 65. punktam, jo noteikumu projekta izpildē būs iesaistīti arī apdrošinātāji, kas ir minēti anotācijas II sadaļas 1. punktā. | **Ņemts vērā.**  Precizēta anotācija, norādot, ka projekta izpildē ir iesaistīti LTAB un apdrošinātāji, kuriem ir tiesības sniegt OCTA pakalpojumus Latvijā. |  |
| **Valsts kanceleja** | | | | |
| 8. | Anotācija. | Aicinām papildināt anotācijas II. sadaļas 2. punktā sniegto informāciju ar skaidrojumu, kādā veidā izstrādātais projekts palielina LTAB un apdrošinātāju administratīvo slogu, respektīvi, kādas jaunas darbības turpmāk būs jāveic likumprojekta mērķgrupai, kas vērtējamas kā administratīvā sloga palielinājums. | **Ņemts vērā.**  Precizēta anotācija, norādot, ka projekta tiesiskais regulējums paredz minimālas izmaiņas LTAB un apdrošinātāju uzskaites sistēmās un līdz ar to praktiski nav ietekmes uz administratīvo slogu. |  |
| 9. | Anotācija. | Aicinām papildināt anotācijas II. sadaļas 4. punktu ar detalizētu informāciju par darbībām, kas būs jāveic apdrošinātājiem un LTAB, lai izpildītu projekta prasības (piemēram, izmaiņu veikšana uzskaites sistēmās) un kādas ir šo darbību izmaksas. | **Ņemts vērā.**  Precizēta anotācija, norādot, ka projekta tiesiskais regulējums paredz minimālas izmaiņas LTAB un apdrošinātāju uzskaites sistēmās un līdz ar to praktiski nav ietekmes uz administratīvo slogu un ar to saistītām izmaksām. |  |

|  |  |
| --- | --- |
| Atbildīgā amatpersona |  |
|  | (paraksts)\* |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Inese Albova

|  |
| --- |
| (par projektu atbildīgās amatpersonas vārds un uzvārds) |
| Finanšu ministrijas Finanšu tirgus politikas departamenta Kapitāla tirgus un apdrošināšanas politikas nodaļas juriskonsulte |
| (amats) |
| 67083857, inese.albova@fm.gov.lv |
| (tālruņa numurs un e-pasta adrese) |